1998; lavastaja Sam Raimi; stsenarist Scott B. Smith; osades Bill Paxton, Billy Bob Thornton, Bridget Fonda, Brent Briscoe, Gary Cole  7/10    Kolm meest lähevad metsa ja leiavad allakukkunud lennuki ning sellest 4,4 miljonit dollarit; loomulikult toimub tegevus väikelinnas, kus mitte miski ei jää saladuseks. Niisiis, lihtsast plaanist, mille kohaselt üks meestest (kõige haritum, st ainukesena koolis käinud Hank) võtab raha  enda hoolde kuni on selge, et seda keegi otsi, misjärel hunnik pappi ilusasti ja rahulikult kolme peale võrdselt ära jagatakse. Alguses tundub, et Hank on meestest ka kõige arukam ja ausam - tahab ta ju alguses koti isegi politseisse viia -, kuid mida aeg edasi, seda jõhkramaks ja salakavalamaks ta muutub. Jacob, Hanki vend (suurepärane roll Thorntonilt, kes eelnevalt ka "Sling Blade'is" tõestanud, et oskab natuke arengus mahajäänuid kehastada), usub siiralt, et see rahahunnik teeb ta õnnelikuks: unistus  tagasi osta oma isa farm, teostada iseennast. Lou on lihtsalt kohalik möllumees ja alkohoolik, kel on ükskõik mis ja kus, peaasi, et siit minema. Hankil on varrukast võtta ka veel lapseootel naine, kes suudab mehe tegema panna kõike, mis ta ütleb. Ahnus kasvab ja kasvatab hambad, küüned pole ammu maniküüri näinud; koostöös külmaga jäätab Hankigi arukuse, mistõttu ta tapab kõik, mis rikkusele ette jääb. Ühesõnaga, haritud ja arukas, on Hank lõpuks veel juhmim kui ta vend; õigemini, mis papp paljastab, on see,  et tegelikult on kõik rikkusega kokkupuutudes võimelised muutuma õelaks idioodiks, kes ei arvesta kellegi teise tunnetega. Sest nii on hea hariduse saanuid õpetatud: tuleb teha absoluutselt kõik, et ennast "teostada", ja seda võimalikult vähese vaevaga (haridus on juba piisav vaev!). Ainult idioot suudab helendavast kullast kõrvale vaadata - ja selle eest tuleb end ohverdada, vastasel juhul tapetakse teiste poolt; ainult ohverduse kaudu jõuab sõnum kohale; (karistamatu) tapmine ei lähe kellelegi korda.   Ainult idioot suudab ühiskonna reeglitest sügavamale vaadata; aga selline ongi ju tema roll - peegeldada   kurjust, muuta   õnnelikuks, panna   arvama, et teeme õigesti,  , kuigi kõik kuritööd on juba korda saadetud, süütud tapetud, võime ikkagi rahuliku südamega  edasi elada, sest   kurja tingimused on hävitatud.